Folketing
2010-04-23

Nu er det jo sådan, at aftalen bl.a. gik på at fremskaffe 5.000 praktikpladser, og det glider, som det skal. Men det skal jo ske over 1 år; det var ikke i første kvartal, man havde forventet, at målet om 5.000 var blevet opfyldt. Så det hele glider, som det skal. Det lader jo også til, at vi kan begynde at se foråret i forbindelse med den økonomiske situation og gudskelov for det. Men derfra og så til at synes, at logikken er at bryde forliget, fordi vi har behov for at tage diskussionen, jamen hvad er det for noget? Hvor trygt viser vi så andre, at vi faktisk står ved det ansvar, vi har påtaget os? Hvor trygt viser vi egentlig derude, at vi kan forstå situationen for alle dem, der står med en udfordring? Vi har vist en vej, og den virker, og alligevel kommer Socialdemokraterne og siger: Vi vil gerne lave forligsbrud og have globaliseringsaftalen annulleret, for vi har slet, slet ikke set i lyset i det her. Det er da uansvarligt.